
 (iepirkuma  identifikācijas Nr.LU 2026/75_I)
 nolikumam
Piegādes līguma projekts
Latvijas Universitāte, reģistrācijas Nr.3391000218, juridiskā adrese: Raiņa bulvāris 19, Rīga, LV-1586 (turpmāk - Pircējs), tās ________________personā, kurš rīkojas saskaņā ar ________________________________________________, no vienas puses, un

 ____________, reģistrēta Latvijas Republikas Uzņēmumu reģistrā ar Nr.__________, juridiskā adrese: _______________(turpmāk-Pārdevējs), tās ___________________ personā, kurš rīkojas saskaņā ar ________, no otras puses, bet abi kopā un katrs atsevišķi turpmāk saukti – Līdzēji(s), pamatojoties uz Latvijas Universitātes organizētā iepirkuma “Mobilo telefonu un to aksesuāru iegāde” (iepirkuma identifikācijas Nr.LU 2026/75_I) (turpmāk- Iepirkums), kas tika veikts saskaņā ar Publisko iepirkumu likuma 9.pantā noteiktajām prasībām, rezultātiem (Latvijas Universitātes Centralizēto iepirkumu komisijas 2026.gada _____._______ lēmums), noslēdz šādu piegādes līgumu (turpmāk – Līgums):
1. LĪGUMA PRIEKŠMETS UN LĪGUMA TERMIŅŠ 
1.1. Pircējs pērk, bet Pārdevējs pārdod un piegādā Pircējam mobilos telefonus un to aksesuārus (turpmāk – Preces) saskaņā ar šī Līguma 1.pielikumā „Tehniskā specifikācija, pretendenta tehniskais un finanšu piedāvājums” (turpmāk – Līguma 1.pielikums) noteikto. Līguma 1.pielikums ir neatņemama šī Līguma sastāvdaļa. 
1.2. Gadījumā, ja Līguma saskaņošanas vai tā izpildes laikā ražotājs pārtrauc Pārdevēja piedāvājumā esošo Preču ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgas vai labākas Preces. Pārdevējs piekrīt, ka šādā gadījumā piegādātās Preces būs atbilstošas visām Iepirkuma nolikumā noteiktajām prasībām, to tehniskā specifikācija, savietojamība un funkcionālie parametri nebūs sliktāki kā Iepirkuma nolikumā prasītie (atbilstību šādos gadījumos nosaka, saskaņojot ar Pircēju). Pārdevējs garantē, ka šajā gadījumā Preču cena netiks paaugstināta un tiks ievēroti visi pārējie Iepirkuma nolikuma noteikumi.

1.3. Līgums stājas spēkā ar tā Līdzēju abpusējas parakstīšanas dienu un ir spēkā 36 (trīsdesmit sešus) mēnešus. 
1.4. Ja pēc 36 (trīsdesmit sešiem) mēnešiem no Līguma noslēgšanas dienas kopējā Preču pasūtījumu summa Līguma ietvaros nav sasniegusi noteikto Līguma summu, tad Līdzēji ir tiesīgi pagarināt Līguma darbības termiņu līdz Līguma kopējās summas sasniegšanai, nepārsniedzot Publisko iepirkumu likuma (turpmāk – PIL) 60.panta ceturtajā daļā noteikto termiņu (ne ilgāku par pieciem gadiem).
2. LĪGUMA SUMMA UN NORĒĶINU KĀRTĪBA
2.1.Līguma summa (turpmāk – Līguma summa) ir līdz EUR 35 000,00 (trīsdesmit pieci tūkstoši euro un 00 centi), neieskaitot pievienotās vērtības nodokli (turpmāk- PVN). PVN tiek aprēķināts un maksāts saskaņā ar spēkā esošajiem normatīvajiem aktiem.

2.2.Preču cena ir noteikta Līguma 1.pielikumā  un nevar tikt paaugstināta Līguma darbības laikā.

2.3.Līguma 1.pielikumā  norādītajā Preču cenā ir iekļautas visas izmaksas, kas attiecas un ir saistītas ar Līguma izpildi, tajā skaitā Preču piegādes un Preču garantijas apkalpošanas izmaksas, visi nodokļi un nodevas, izņemot PVN. 
2.4. Pircējs veic samaksu par saņemtajām Precēm 10 (desmit) darbdienu laikā pēc Preču piegādes dokumenta (pavadzīme) (turpmāk tekstā – Piegādes dokuments) abpusējas parakstīšanas un attiecīga e-rēķina saņemšanas, veicot naudas pārskaitījumu uz e-rēķinā norādīto Pārdevēja kredītiestādes kontu:
a) rēķinu Pārdevējs sagatavo un iesniedz strukturēta elektroniskā rēķina veidā (turpmāk tekstā – e-rēķins) un nosūta uz Latvijas Universitātes e-apakšadresi EINVOICE@90000076669. PDF rēķins netiek uzskatīts par e-rēķinu,  tas ir iekļaujams e-rēķinā kā vizualizācijas daļa;

b) e-rēķina pamatojuma vai piezīmju laukā, vai paša e-rēķina datu laukos Pārdevējs norāda LU struktūrvienības trīsciparu kodu, saraksts šeit: https://www.lu.lv/par-mums/kontakti/rekviziti/ un projekta numuru (ja Preču piegāde ir veikts kāda projekta ietvaros);
c) Pircējam ir tiesības neapmaksāt rēķinus, kas nebūs saņemti kā e-rēķini, vai kuru datu laukos nebūs norādīts Preču pasūtītāja – LU struktūrvienības kods, vai cita informācija pēc LU pieprasījuma (piem. projekta kods).
2.5.Par samaksas dienu tiek uzskatīta diena, kad Pircējs veicis pārskaitījumu uz Pārdevēja norēķinu kontu.

2.6. Visos dokumentos, kas saistīti ar šo Līgumu, tajā skaitā e-rēķinā, Pārdevējs norāda rēķina pilnas apmaksas datumu, kā arī citus nepieciešamos rekvizītus un datus (tajā skaitā Pircēja Līguma numuru un datumu, Iepirkuma identifikācijas numuru Nr.LU 2026/75_I).

2.7.Līguma 2.6.punktā noteikto prasību neievērošanas gadījumā Pircējs ir tiesīgs neapmaksāt e-rēķinu līdz minēto prasību izpildei, līdz ar ko Pircējam nevar tikt piemēroti šī Līguma 5.2.apakšpunkta noteikumi.

3. PreČU PIEGĀDE UN PREČU pieņemšana – nodošana
3.1.Pārdevējs Preces piegādā ar savu transportu atbilstoši Līguma 1.pielikumā  noteiktajam Preču piegādes termiņam un Pircēja pasūtījumā norādītajam apjomam. 
3.2.Preču piegādes vieta ir noteikta Līguma 1.pielikumā. Preču piegādes adrese Rīgā Līguma izpildes laikā var mainīties. Šādā gadījumā Pircējs informē Pārdevēju par jauno Preču piegādes adresi Rīgas teritorijā. Pārdevējam ir pienākums konkrētu Preču piegādes vietu un laiku saskaņot ar Pircēja kontaktpersonu.
3.3.Pārdevējs piegādā Preces Pircējam oriģināliepakojumā. Precēm jābūt jaunām un nelietotām, pilnībā funkcionējošā stāvoklī atbilstošām Līguma 1.pielikumā noteiktajām prasībām.
3.4. Pārdevējs pēc Pircēja pieprasījuma nodod Pircējam visu nepieciešamo Preču dokumentāciju (Preču uzglabāšanas noteikumus, lietošanas instrukciju, garantijas dokumentāciju un citus dokumentus  latviešu un/vai angļu valodā).

3.5. Pārdevējs nodrošina Preču atbilstību Preču ražotāja standartiem, ko apliecina ar Preču ražotāja atbilstības sertifikātu. Pārdevējs pēc Pircēja pieprasījuma iesniedz Pircējam Preču ražotāja sertifikāta kopiju. Sertifikāta oriģinālu Pārdevējs uzrāda Pircējam pēc Pircēja pieprasījuma.

3.6.Pārdevējs vienlaicīgi ar Preču piegādi nodod Pircējam Preču pavadzīmi – rēķinu, kurā ir norādīta informācija par piegādātajām Precēm, tajā skaitā Preču piegādes vieta, datums, daudzums, cena EUR bez PVN. 

3.7. Ja Pircējs piegādātajām Precēm konstatē trūkumus (Preču iztrūkums, nepilnvērtīga funkcionēšana, atvērts iepakojums un citi Preču defekti) vai neatbilstības Līgumā vai tā 1.pielikumā noteiktajam, tad Pircējs konstatētos Preču trūkumus vai neatbilstības norāda defektu konstatācijas aktā (Līguma 2.pielikums “Preču defektu konstatācijas akts (projekts)”).
3.8.Pārdevējam ir pienākums Pircēja konstatētos trūkumus bez maksas novērst Pircēja noteiktajā termiņā. 
3.9.Iestājoties Līguma 3.7.apakšpunktā norādītajam gadījumam, Pārdevējs pēc Preču trūkumu vai neatbilstību pilnīgas novēršanas atkārtoti sagatavo un iesniedz Pircējam Preču pavadzīmi – rēķinu.

3.10.Par Preču saņemšanas dienu tiek uzskatīta diena, kad Pārdevējs nodod Pircējam Līgumā un tā 1.pielikumā noteiktajam atbilstošas Preces un ir iesniedzis Piegādes dokumentu. 
3.11. Ja Pārdevējs Preces nav piegādājis Līgumā noteiktajā termiņā, Pircējs faktu par Preču piegādes termiņa nokavējumu (nokavēto dienu skaitu) norāda Preču piegādes termiņa nokavējuma konstatācijas aktā (Līguma 3.pielikums “Preču piegādes termiņa nokavējuma konstatācijas akts (projekts)”. 
3.12.Ja pēc Preču saņemšanas Pircējs konstatē Preču trūkumus, kurus nebija iespējams atklāt pieņemot Preces, Pircējam ir tiesības sagatavot defektu konstatācijas aktu (Līguma 2.pielikums) un iesniegt to Pārdevējam, norādot konstatētos trūkumus. Šādā gadījumā Līdzēji rīkojas atbilstoši Līguma 3.7., 3.8. un 3.9.apakšpunktā noteiktajai kārtībai.
3.13.Strīdi par Preču atbilstību šī Līguma noteikumiem tiek risināti Līdzējiem savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs novērš attiecīgos Preču trūkumus, kā arī Pircēja noteiktajā termiņā un kārtībā sedz eksperta darba izmaksas.
4. PREČU GARANTIJA
4.1. Pārdevējs uzņemas garantijas saistības Precēm atbilstoši Līguma 1.pielikumā noteiktajam Preču garantijas termiņam (turpmāk – Garantijas termiņš) un garantē, ka Garantijas termiņa laikā Preces saglabās pienācīgu kvalitāti un pilnīgas lietošanas īpašības.

4.2. Ja Garantijas termiņa laikā Pircējs konstatē, ka Preces nesaglabā pienācīgu kvalitāti un to lietošanas īpašības (turpmāk – Defekti), tad Pircējs paziņo par to Pārdevējam, nosūtot rakstisku paziņojumu (e-pasts, faksa sūtījums vai ierakstīta vēstule) un uzaicina Pārdevēju sagatavot aktu par konstatētajām neatbilstībām (turpmāk – Defektu akts). Pārdevēja pārstāvis pēc paziņojuma saņemšanas 3 (trīs) darba dienu laikā ierodas Pircēja norādītajā Preču atrašanās vietā. Pārdevēja pārstāvja neierašanās gadījumā Pircējam ir tiesības sagatavot Defektu aktu bez Pārdevēja piedalīšanās.

4.3. Garantijas termiņa laikā Pārdevējam ir pienākums bez maksas, par saviem finanšu līdzekļiem novērst Defektu aktā minētos Preču defektus, proti, apmainot Preces pret atbilstošām Precēm Līdzēju savstarpēji saskaņotā termiņā (turpmāk – Defektu novēršanas termiņš). Ja Līdzēji nespēj vienoties par Defektu novēršanas termiņu, tad Pārdevējs novērš Defektus ne vēlāk kā 10 (desmit) darba dienu laikā pēc Defektu akta abpusējas parakstīšanas dienas vai Defektu akta nosūtīšanas dienas Pārdevējam, ja Pārdevējs neierodas parakstīt Defektu aktu.

4.4. Pārdevējam nav pienākums par saviem finanšu līdzekļiem novērst Garantijas termiņā konstatētos Preču defektus, ja Pircējs, lietojot Preces, ir pārkāpis Līguma 3.4.apakšpunktā noteikto Pircējam izsniegto lietošanas instrukciju vai citu Preču dokumentāciju.

5. LĪDZĒJU ATBILDĪBA
5.1. Katrs Līdzējs atbild par Līguma saistību neizpildi vai nepienācīgu izpildi, ja tā vainas dēļ nodarīts kaitējums otram Līdzējam, Latvijas Republikas normatīvajos aktos un šajā Līgumā noteiktajā kārtībā.

5.2. Par Preču apmaksas termiņa kavējumu Pircējs maksā Pārdevējam līgumsodu 0,1% (nulle komats viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no Līguma summas. 

5.3. Par Preču piegādes termiņa kavējumu vai Defektu novēršanas termiņa kavējumu Pārdevējs maksā Pircējam līgumsodu 0,1% (nulle komats viena procenta) apmērā no laikā neizpildītās saistības summas par katru nokavēto dienu, bet ne vairāk kā 10% (desmit procenti) no Līguma summas. 

5.4. Pārdevējs nodrošina Pircējam piegādāto Preču kvalitāti un atbilstību standartiem, kādu noteicis attiecīgo Preču ražotājs. 

5.5. Pārdevējam Līguma darbības laikā ir saistošs iesniegtais piedāvājums Iepirkumā.
5.6. Pircējs pieņem lēmumu atļaut vai atteikt Pārdevēja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
6. LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA
6.1. Līguma darbības laikā Līdzēji ir tiesīgi veikt Līguma grozījumus vienīgi PIL  61.pantā noteiktajos gadījumos. 

6.2. Līguma grozījumi ir neatņemama Līguma sastāvdaļa.
6.3. Līgumu var izbeigt pirms Līguma 1.3.punktā noteiktā termiņa, Līdzējiem savstarpēji par to rakstveidā vienojoties.
6.4. Līguma saistību neizpildes vai Līguma saistību pārkāpuma gadījumā vai, ja netiek ievērots Līguma 5.5.punktā noteiktais, Pircējam ir tiesības, rakstveidā paziņojot Pārdevējam, vienpusējā kārtā atkāpties no Līguma, prasot Pārdevējam atlīdzināt zaudējumus.
6.5. Gadījumā, ja tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, Pircējam ir tiesības, iepriekš rakstveidā par to paziņojot Pārdevējam, vienpusējā kārtā atkāpties no Līguma.
6.6. Pircējam ir tiesības, iepriekš rakstveidā paziņojot par to Pārdevējam, vienpusējā kārtā atkāpties no Līguma, ja Pārdevējam piemērotā līgumsoda apmērs sasniedzis 10% (desmit procentus) no Līguma summas.
6.7. Gadījumā, ja Pircējam zudusi nepieciešamība iegādāties Preces no Pārdevēja vai Pircējam nav pieejami finanšu līdzekļi Līguma izpildei, Pircējam ir tiesības vismaz 10 (desmit) darba dienas iepriekš, rakstveidā paziņojot par to Pārdevējam, vienpusējā kārtā atkāpties no Līguma.
6.8.  Pircējam ir tiesības, rakstveidā paziņojot Pārdevējam, vienpusējā kārtā atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.9. Pārdevējam ir tiesības, iepriekš rakstveidā paziņojot par to Pircējam, vienpusējā kārtā atkāpties no Līguma, ja Pircējs kavē Līguma 2.4.punktā norādīto samaksas termiņu ilgāk par 30 (trīsdesmit) kalendārajām dienām.
6.10. Pircējam ir tiesības vienpusējā kārtā atkāpties no Līguma, ja Pircējs ir konstatējis, ka Pārdevējs Līguma izpildē ir ietvēris Krievijas Federācijas vai Baltkrievijas Republikas izcelsmes Preci vai pakalpojumu.
6.11. Līguma izbeigšanas gadījumā Līdzēji rakstveidā vienojas par galējo norēķinu atbilstoši piegādātajām un saņemtajām Precēm. 
6.12. Līguma izbeigšana neatbrīvo Līdzējus no pienākuma maksāt līgumsodu.
7. NEPĀRVARAMA VARA
7.1. Līdzēji nav atbildīgi par savu līgumsaistību neizpildi vai nepienācīgu izpildi, ja tā radusies nepārvaramas varas apstākļu rezultātā (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), un kurus Līdzēji nevarēja paredzēt vai novērst šī Līguma noslēgšanas brīdī un kuriem iestājoties Līdzēji objektīvi nevar izpildīt uzņemtās saistības.

7.2. Par nepārvaramas varas apstākļiem atzīst notikumu, kas atbilst visām šīm pazīmēm:

7.2.1. no kura nav iespējams izvairīties un kura sekas nav iespējams pārvarēt;

7.2.2. kuru Līguma slēgšanas brīdī nebija iespējams paredzēt;

7.2.3. kas nav radies Līdzēja vai tā kontrolē esošas personas kļūdas vai rīcības dēļ;

7.2.4. kas padara saistību izpildi ne tikai apgrūtinošu, bet arī neiespējamu.

7.3. Līdzējs, kuram kļuvis neiespējami izpildīt Līgumā noteiktās saistības nepārvaramas varas apstākļu rezultātā, nekavējoties, bet ne vēlāk kā 3 (trīs) darba dienu laikā, paziņo otram Līdzējam rakstiski par šādu apstākļu rašanos. Nesavlaicīga paziņojuma gadījumā Līdzēji netiek atbrīvoti no Līguma saistību izpildes.

7.4. Pēc Līguma 7.3.punktā minētā paziņojuma saņemšanas Līdzēji vienojas par Līguma izpildes termiņa pagarināšanu, nepieciešamajām izmaiņām Līgumā vai arī par Līguma izbeigšanu. 
8. KONFIDENCIALITĀTE

8.1. Līdzēji apņemas ievērot konfidencialitāti savstarpējās attiecībās, tajā skaitā:

8.1.1. nodrošināt Līgumā minētās informācijas neizpaušanu no trešo personu puses, kuras piedalās Līguma izpildē, izņemot valsts un pašvaldību institūcijām, kas normatīvajos tiesību aktos noteiktā kārtībā pieprasa atklāt šādu informāciju;
8.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šī Līguma vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju par otra Līdzēja darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.

8.2. Līdzēji vienojas, ka šīs sadaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
8.3. Šī Līguma sadaļas noteikumiem nav laika ierobežojuma un uz to neattiecas Līguma darbības termiņš.

9. PERSONAS DATU AIZSARDZĪBA

9.1. Līdzēji, veicot apmaiņu ar fizisko personu datiem, kas nepieciešami Līgumā noteikto saistību izpildei, tos pienācīgi šifrē vai aizsargā kādā citā veidā.
9.2. Līdzējs, kurš ir fizisko personu datu saņēmējs, nodrošina, ka tie ir pieejami tikai tiem attiecīgā Līdzēja darbiniekiem, kuru tiešo darba pienākumu veikšanai nepieciešams apstrādāt minētos datus.
9.3. Līdzējiem ir tiesības apstrādāt no attiecīgā Līdzēja iegūtos fizisko personu datus, lai nodrošinātu Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
9.4. Līdzējs, kurš nodod otram Līdzējam fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.
9.5. Līdzēji apņemas nenodot tālāk trešajām personām no attiecīgā Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
9.6. Ja saskaņā ar piemērojamiem normatīvajiem aktiem Līdzējiem var rasties pienākums nodot tālāk trešajām personām no attiecīgā Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
9.7. Līdzēji apņemas pēc attiecīgā Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
10. Citi noteikumi
10.1. Visus strīdus, kas var rasties šī Līguma izpildes laikā, Līdzēji risina abpusēji vienojoties. Ja 30 (trīsdesmit) dienu laikā vienošanās nav panākta, strīds tiek risināts Latvijas Republikas normatīvajos aktos noteiktajā kārtībā.

10.2. Šī Līguma izpildei katrs Līdzējs nosaka kontaktpersonu, kuras pienākums ir sekot šī Līguma izpildei un informēt par šī Līguma izpildi gan savu, gan otru Līdzēju:
10.2.1. no Pircēja puses: __________, tālr. ____________, e-pasts: ___________.
10.2.2. no Pārdevēja puses: ____________________, tālr. _________; e-pasts:_________.
10.3. Līgums sagatavots un parakstīts divos eksemplāros ar vienādu juridisko spēku uz __ (___________) lapām, no kuriem viens eksemplārs glabājas pie Pircēja, otrs - pie Pārdevēja. 
10.4. Līgumam tā noslēgšanas brīdī ir šādi pielikumi, kas ir Līguma neatņemamas sastāvdaļas: 
1. pielikums „Tehniskā specifikācija, pretendenta tehniskais un finanšu piedāvājums” uz ____ lpp.;
2. pielikums “Preču defektu konstatācijas akts (projekts)” uz 1 (vienas) lpp;

3. pielikums “Preču piegādes termiņa nokavējuma konstatācijas akts (projekts)” uz 1 (vienas) lpp.
11. LĪDZĒJU REKVIZĪTI

	PIRCĒJS:
	PĀRDEVĒJS:

	Latvijas Universitāte
	

	Juridiskā adrese: Raiņa bulvāris 19, 

Rīga, LV-1586
	Juridiskā adrese:



	Reģ.Nr.3391000218
	Reģ.Nr.

	PVN reģ.Nr.LV 90000076669
	PVN reģ.Nr.

	Konta Nr.: 
Banka:
	Konta Nr.:
Banka: 

	Kods:


	Kods:

	______________________________

	_____________________________




Līguma 1.pielikums

„Tehniskā specifikācija, pretendenta 

tehniskais un finanšu piedāvājums”

2026.gada ____._______ piegādes līgumam Nr.______,


kas noslēgts starp Latvijas Universitāti un 

________________

TEHNISKĀ SPECIFIKĀCIJA, PRETENDENTA TEHNISKAIS UN FINANŠU PIEDĀVĀJUMS
 (Pretendenta tehniskā un finanšu piedāvājuma kopija)
Līguma 2.pielikums

“Preču defektu konstatācijas akts (projekts)”
                                   2026.gada ____._______ Līgumam Nr.__________,


kas noslēgts starp Latvijas Universitāti un 

________________

PREČU DEFEKTU KONSTATĀCIJAS AKTS (projekts)

 (turpmāk – Akts)

_________________________

_________________________

/vieta/





/datums/

Latvijas Universitāte, reģistrācijas Nr.3391000218, juridiskā adrese: Raiņa bulvāris 19, Rīga, LV-1586 (turpmāk - Pircējs), tās ______________ personā, kurš rīkojas saskaņā ar ________________________________________________, no vienas puses, un

________________ reģistrēta Latvijas Republikas Uzņēmumu reģistrā ar Nr.__________, juridiskā adrese: _______________ (turpmāk- Pārdevējs), tās ______________ personā, kurš rīkojas saskaņā ar _________, no otras puses, bet abi kopā un katrs atsevišķi turpmāk saukti – Līdzējs/i, atbilstoši 2026.gada ___.__________ Piegādes līgumā Nr. ________________ (turpmāk- Līgums) noteiktajam, paraksta šādu Preču defektu konstatācijas aktu (turpmāk – Akts):

1. Pircējs, pārbaudot Pārdevēja piegādāto Preču kvalitāti atbilstoši Līgumā un Līguma 1.pielikumā noteiktajam, konstatē šādus Preču defektus (Pircējs 1.1.punktā norāda Preci (preces nosaukums), konstatētos defektus): 
1.1. ___________________________________________________________________.
2. Pārdevējs, ievērojot Līgumā un Līguma 1.pielikumā noteikto, šī Akta 1.punktā norādītos Preču defektus novērsīs bez papildus samaksas šādā veidā un termiņā: 

2.1.__________________________________________________________________

2.2.__________________________________________________________________

     3. Akts ir Līdzēju noslēgtā Līguma neatņemama sastāvdaļa, sagatavots 2 (divos) eksemplāros, no kuriem viens glabājas pie Pircēja, bet otrs – pie Pārdevēja.
	Pircējs:
	Pārdevējs:

	
	

	
	


_________________________                               _________________________

           (paraksts)                                                                     (paraksts)

Līguma 3.pielikums

 “Preču piegādes termiņa nokavējuma 

konstatācijas akts” (projekts)”

                                   2026.gada ____._______ Līgumam Nr.__________,


kas noslēgts starp Latvijas Universitāti un 

________________

PREČU PIEGĀDES TERMIŅA NOKAVĒJUMA KONSTATĀCIJAS AKTS (projekts)

_________________________

_________________________

/vieta/





/datums/

Latvijas Universitāte, reģistrācijas Nr.3391000218, juridiskā adrese: Raiņa bulvāris 19, Rīga, LV-1586  (turpmāk - Pircējs), tās ______________ personā, kurš rīkojas saskaņā ar ________________________________________________, no vienas puses, un

________________ reģistrēta Latvijas Republikas Uzņēmumu reģistrā ar Nr.__________, juridiskā adrese: _______________ (turpmāk- Pārdevējs), tās ______________ personā, kurš rīkojas saskaņā ar _________, no otras puses, bet abi kopā un katrs atsevišķi turpmāk saukti – Līdzējs/i, atbilstoši 2026.gada ___.__________ Piegādes līgumā Nr. ________________ (turpmāk- Līgums) noteiktajam, paraksta šādu Preču piegādes termiņa nokavējuma konstatācijas aktu (turpmāk – Akts):

1. Pircējs, ņemot vērā Līgumā un Līguma 1.pielikumā noteikto, konstatē šādu Preču piegādes termiņa nokavējumu: 
_____________________________________________________________________
(Pircējs norāda Preču  piegādes termiņa nokavējumu (dienu skaitu), kā arī Preci (norādot  Preces nosaukumu un cenu), kas nav piegādāta Līgumā noteiktajā termiņā).
2. Akts ir Līdzēju noslēgtā Līguma neatņemama sastāvdaļa, sagatavots 2 (divos) eksemplāros, no kuriem viens glabājas pie Pircēja, bet otrs – pie Pārdevēja.
	Pircējs:
	Pārdevējs:

	
	

	
	


_________________________                               _________________________

           (paraksts)                                                                     (paraksts)

